Kłóčow

Kłóčow ( Klotzsche) je měšćanski dźěl sakskeje krajneje stolicy Drježdźan, kotryž słuša do měšćanskeho wobwoda ze samsnym mjenom. Leži něhdźe sydom kilometrow sewjernje stareho města na kromje Drježdźanskeje hole.

 Stawizny 
Wot serbskich sydlerjow załožene městno naspomni so prěni raz pisomnje w lěće 1309 jako villa kloiczowe, dósta 1935 měšćanske prawa a bu dnja 1. julija 1950 do Drježdźan zagmejnowane. Kłóčowska cyrkej bě hač do lěta 1321 Drježdźanska filiala a wot toho lěta srjedźišćo samostatneje wosady.

Městne mjeno bu prawdźepodobnje wotwodźene wot staroserbskeho wosoboweho mjena Kłok abo Kłoč a tute wot słowa kłokać („klukotać“, přir. tež čěsce klokat).Ernst Eichler, Hans Walther (wud.): Historisches Ortsnamenbuch von Sachsen, Berlin 2001, zwjazk I, str. 496, ISBN 3-05-003728-8

 Infrastruktura 
W Kłóčowje nadeńdu so mjez druhim Drježdźanske lětanišćo z přizamknjenjom na awtodróze A 4 a A 13 kaž tež wulke industrijowe stejnišća firmow Infineon, ZMD a lětadłowy zawod Elbe Flugzeugwerke při lětanišću.

Při Kłóčowskim dwórnišću zastawaja ćahi Drježdźanskeje měšćanskeje železnicy kaž tež te na relaciji Drježdźany–Zhorjelc.

 Wosobiny 
W Kłóčowje bydleše serbski moler Conrad Felixmüller (1897–1977; w domje Gartenstr. 10 / Königsbrücker Landstr. 61).

 Literatura 
 Siegfried Bannack: Klotzsche: aus der Geschichte eines Dresdner Stadtteils. Dubbers, Drježdźany 2009, ISBN 978-3-937199-39-9.

 Nóžki 

 Wotkazy 




Kategorija:Drježdźany
Kategorija:Sydlišćo w Sakskej
Kategorija:Prěnje naspomnjenje 1309
Kategorija:Něhdyša gmejna (Sakska)